NaiveNeuron/SloPal huggingface dataset:
Hus, Igor, poslanec NR SR (2020-09-17):
Pán predseda, dajte hlasovať o návrhu zákona ako o celku s odporúčaním schváliť.
P. Hrušovský, predseda NR SR: (2004-10-20):
(Hlasovanie.)  143 prítomných, 57 za, 54 proti, 31 sa zdržalo, 1 nehlasoval. Neschválili sme návrh. Ďalší návrh.
Vlčan, Samuel, minister pôdohospodárstva a rozvoja vidieka SR (2022-10-19):
Vážený pán predsedajúci, vážené panie poslankyne, vážení páni poslanci, cieľom návrhu na skrátené legislatívne konanie o vládnom návrhu zákona, ktorým sa mení a dopĺňa zákon 280/2017 Z. z. je naliehavá potreba implementácie nariadení Európskeho parlamentu a Rady č. 2021/2115 a 2021/2116. Implementáciou uvedených právne záväzných aktov Európskej únie sa zabezpečí riadne fungovanie orgánov štátnej správe pri vykonávaní Strategického plánu spoločnej poľnohospodárskej politiky na roky 2023 až 2027 Slovenskej republiky. Vzhľadom na začiatok nového programového obdobia spoločnej poľnohospodárskej politiky od 1. januára budúceho roku je nevyhnutne potrebné zabezpečiť úpravu kompetencií ministerstva pôdohospodárstva ako príslušného orgánu a Pôdohospodárskej platobnej agentúry ako organizácie zabezpečujúcej vyplácanie finančných prostriedkov Európskej únie. Je potrebné, aby sa uvedené štátne orgány urýchlene pripravili na administráciu žiadostí a opatrení v rámci spoločnej poľnohospodárskej politiky tak, aby od 1. januára 2023, resp. od najbližšej kampane v roku 2023 bolo možné realizovať opatrenia, podávať a administrovať žiadosti a vyplácať na ne finančné prostriedky z fondov Európskej únie, ktoré predstavujú asi 3,3 mld. euro, ako aj zo štátneho rozpočtu vo výške asi 865 mil. eur. Včasné prijatie návrhu zákona je preto dôležité a ministerstvo pôdohospodárstva a rozvoja vidieka a Pôdohospodárska platobná agentúra mali dostatok času ešte pred samotným nadobudnutím účinnosti návrhu zákona na prípravu plnenia úloh, ktoré im vzniknú 1. januára 2023. V opačnom prípade, ak by nedošlo k prijatiu návrhu zákona a k nadobudnutiu jeho účinnosti, vznikol by stav absencie kompetencií ministerstva a platobnej agentúry na realizáciu strategického plánu. V dôsledku toho by nebolo možné podávať a administrovať žiadosti a nevyplácať finančné prostriedky z fondov Európskej únie a zo štátneho rozpočtu. To by malo za následok značné hospodárske škody pre štát a celý rezort pôdohospodárstva. Vzhľadom na komplikovaný, dlhotrvajúci a stále prebiehajúci proces schvaľovania strategického plánu v Európskej komisii, od ktorého je obsah návrhu zákona závislý, nebolo možné realizovať riadny legislatívny proces. Pre túto časovú tieseň, ako aj pre spomenutú hrozbu značných hospodárskych škôd pre štát vláda predkladá tento návrh na skrátené legislatívne konanie. Vážený pán predsedajúci, vážené pani poslankyne, páni poslanci, vzhľadom na vyššie uvedené, dovoľujem si vás požiadať o schválenie návrhu na skrátené legislatívne konanie a následne jeho prerokovanie predloženého návrhu zákona v skrátenom legislatívnom konaní. Ďakujem za pozornosť.
Bugár, Béla, podpredseda NR SR (2017-03-21):
Pán poslanec Mihál, môžete reagovať na faktické poznámky.
V. Veteška, podpredseda NR SR: (2005-10-27):
Teraz žiadam povereného člena výboru pre financie, rozpočet a menu pána Horáka, ktorý má uviesť – aha, už ide – stanovisko gestorského výboru a správu o prerokovaní vo výboroch. Nech sa páči, pán poslanec Horák, poďte. V. Horák, poslanec: Pán predsedajúci, ďakujem za slovo. Ospravedlňujem sa za meškanie. Predkladám spoločnú správu. Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350...
V. Veteška, podpredseda NR SR: (2004-03-16):
I. Belohorská, poslankyňa: Ďakujem pekne, pán predsedajúci. Myslím si, že išlo o dobré a vyvážené zhrnutie hlavne z hľadiska jednotlivých regiónov a ich nárokov. A ak pani kolegyňa poslankyňa vidí problém v rozdielnom zdaňovaní, nech sa pozrie, ako platia za energie podnikatelia, ako platia za energie fyzické osoby, a tam uvidí, že jednoducho musí byť princíp aj rozdielnych sadzieb.
Kramplová, Dagmar, poslankyňa NR SR (2024-09-25):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 455. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 483 z 27. augusta 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Paška, Pavol, predseda NR SR (2014-03-25):
(Hlasovanie.) 136 prítomných, 53 za, 78 proti, 4 sa zdržali, 1 nehlasoval. Návrh sme neschválili.
Hudacký, Ján, poslanec NR SR (2014-11-09):
Ďakujem pekne, pán predseda. Vážený pán podpredseda vlády, čo sa týka PPP projektov, skutočne je to dobrý finančný model na financovanie takýchto veľkých infraštrukturálnych projektov. A nemal by som proti tomu nič. Veď koniec koncov ešte za Dzurindovej vlády sa uvažovalo o takomto spôsobe financovania mnohých veľkých projektov. Problém je v tom, že my sme išli do PPP projektov, čiže do veľmi náročného financovania, aj za nie najlepších finančných podmienok. A tu už bola spomínaná úroková miera. A pritom sme mali k dispozícii štrukturálne fondy, ktoré prakticky neboli čerpané, čiže prostriedky, ktoré sú disponibilné ešte aj doteraz takmer zadarmo, samozrejme, je to teda kofinancovanie. A my sme sa napriek tomu rozhodli pre takýto projekt financovaný zo súkromných zdrojov, ktoré bude treba po častiach splácať za 30 rokov vo výške cca 130 mil. eur ročne. No ja hľadám rácio v tomto rozhodnutí. Nejde o samotný PPP projekt. Ja ani sa nečudujem, že nejaká medzinárodná inštitúcia vám dala za to nejaké ocenenie, veď koniec koncov je dobrý výsledok tá diaľnica. Ale mohla byť postavená aj zo štrukturálnych fondov. A takisto by sme boli dostali od medzinárodných inštitúcií možnože rovnaké ocenenia, možnože ešte aj lepšie pre efektívnosť, pre lepšie využívanie fondov, ktoré sú disponibilné a sú v podstate takmer zadarmo. Takže, ešte raz, ja nechápem v tom celom vašom vysvetľovaní a obhajovaní tohto modelu pre tento infraštrukturálny projekt žiadne rácio, keďže sme mali takmer tie zdroje zadarmo.
Jakab, Július, poslanec NR SR (2023-12-12):
Ďakujem. Presne tak, ako tu hovorili aj viacerí predo mnou, množstvo z tých vecí, ktoré hovoríte, je pravda, a treba to hovoriť, aj keď častokrát sa možno opakujeme. Pán poslanec Sulík, však asi ani vy, ani ja, ani nikto z nás nečakal, že budú robiť niečo iné. Ja vám prečítam možno taký kratučký zoznam. Zrušila sa rovná daň pre fyzické osoby a zaviedla sa, k sadzbe 19 % je sadzba 25 %. Zrušila sa rovná daň pre firmy a sadzba 19 % sa zvýšila na 22 %. Zaviedli sa odvody z dividend. Živnostníkom stúpli odvody. SMER obnovil, zdanil regulované odvetvia. Čiže toto sú veci, ktoré strana SMER robila aj v roku 2012 a v tých nasledujúcich rokoch a toto nie sú žiadne Ódorové lego kocky, proste strana SMER sa rozhodla, že bude opakovať presne to isté, čo robila, aj keď nastúpila do vlády 2012, 2016. A keď raz robíte to isté, tak to potom aj dopadne takisto. A k tým dôchodcom v II. pilieri, tak to ma, to ma akože mrzí zásadne, pretože ľudia, ktorí si sporia na svoje budúce dôchodky, pretože častokrát vidia, že na štát sa nemôžu spoľahnúť, tak nebudú mať tú možnosť, ktorú, ktorú, ktorú mali a ktorú ste im teraz zobrali alebo ktorú im beriete, a prídu o nie 365 miliónov eur, ale prídu o viac ako 1,7 miliardy ročne. A tento príklad vysvetlím, keď budem v rozprave. Ďakujem.
Šíbl, Jaromír, poslanec NR SR (2022-12-20):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Jurinová, Erika, podpredsedníčka NR SR (2013-10-17):
Ďakujem, pán poslanec. To bol posledný rečník prihlásený do rozpravy, teda prvý a posledný. Vyhlasujem rozpravu za skončenú. A pýtam sa pána navrhovateľa, pán minister, chcete zaujať stanovisko? Nech sa páči.
Kéry, Marián, poslanec NR SR (2014-11-08):
Ďakujem za slovo. Pán poslanec Frešo, vaše nové povolanie je župan – demagóg. Na úvod vám chcem povedať, že nie som žiadnym fanúšikom a zástancom schránkových firiem ani v Belize, ani v iných častiach tohto sveta. Nie som zástancom ani správania sa pána Straku, v hudobnej brandži známeho pod menom Ego, a tiež si myslím, že jeho pôsobenie v piešťanskej nemocnici bolo nesprávne. Pán poslanec Frešo, vy ako demokrat, prečo sa uchyľujete k metódam, ktoré boli tak blízke ríšskemu ministrovi propagandy Josephovi Goebbelsovi, že stokrát opakovaná lož sa stane pravdou? (Reakcia z pléna.) To som nepovedal. (Zasmiatie sa rečníka). Pán Joseph Goebbels povedal, že stokrát opakovaná lož sa stane pravdou. (Reakcie z pléna.) Hovoríte o vývare. (Reakcia poslanca Freša.) Hovoríte o vývare za CT prístroj... (Prerušenie vystúpenia predsedajúcou.)
B. Bugár, podpredseda NR SR: (2002-05-16):
Nech sa páči, máte slovo.
Jaurová, Zora, poslankyňa NR SR (2024-04-19):
Ďakujem, pán predsedajúci. No už keď ma tu pán Grendel pasoval do role ministerky, tak asi sa k tomu musím vyjadriť. Viete, no ja si myslím, že to, čo ste spomínali teda, že keď ja by som teoreticky bola ministerka, ja by som tam nejakých iných ľudí nominovala. No problém je, že pán Michelko sa spolieha na moju etiku a profesionálnu česť, že ja by som to vlastne neurobila, hej? Že to sú tie argumenty nelegislatívnej povahy. No len problém je, že nie každý má takú profesionálnu česť a my vidíme, ako vyzerajú tie nominácie. Čiže ako ste veľmi správne podotkli, my nemôžme zákony tvoriť tak, že sa spoliehame na to, že tí ľudia sa budú nejakým spôsobom správať, pretože oni sa vo väčšine prípadov tak nesprávajú. Ďakujem.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 135 poslancov, za 85, proti 1, 42 sa zdržalo, 7 nehlasovali. Konštatujem, že uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
P. Paška, predseda NR SR: (2009-09-16):
(Hlasovanie.) 136 prítomných, 112 za, 2 proti, 18 sa zdržalo, 4 nehlasovali. Návrh uznesenia sme schválili. Pán poslanec Glenda uvedie hlasovanie v druhom čítaní o vládnom návrhu zákona č. 170 o núdzových zásobách ropy a ropných výrobkov, je to tlač 1071. (Hlasovanie o vládnom návrhu zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z. z. , tlač 1071.)
Danko, Andrej, podpredseda NR SR (2023-12-14):
Trinásť faktických na vystúpenie pani poslankyne. Prvý, poslanec Truban.
Mezenská, Helena, poslankyňa NR SR (2013-11-26):
Ja sa chcem podporne vyjadriť k tej snahe a obozretnosti opozičných poslancov, ktorí upozornili na tento problém aj nás, možno povedať, nováčikov v parlamente, ale chcem oceniť aj tú snahu ministra a vlády, že pod vplyvom týchto okolností a kritiky, upozornení opozície bola prístupná k tomu, aby sa tento zákon očistil od takéhoto lobistického zámeru, ktorý mal byť pretavený a premietnutý do zákona. Čo však chcem ale pri tejto príležitosti zdôrazniť, je to, že cestovný ruch potrebuje podporu ako morálnu, tak aj finančnú. A ja si nemyslím, že stavať veci do takej kategorickej polohy, do takého kategorického zamietnutia poskytnutia podpory je správne. Veď predsa podpora môže byť aj transparentná. Udeľovanie dotácií v atmosfére verejnej prezentácie, verejnej súťaže, skutočnej verejnej súťaže môže byť aj prospešné. Takže považujem za potrebné zamyslieť sa nad systémovou, morálnou aj finančnou podporou pre malé, stredné a mikrosubjekty, ktoré v oblasti cestovného ruchu pôsobia a podnikajú. Určite to tieto subjekty potrebujú. Ďakujem.
Stredák, Anton, poslanec NR SR (2021-02-03):
Ďakujem pekne za slovo. Pani kolegyňa, na začiatku vášho príhovoru ste spomenuli, teda že tie obchodné reťazce prišli v roku 1996, čo je pravda. A ja si myslím, že aj od tohto roku sa začal na Slovensku úpadok sebestačnosti s potravinami. Chcem len povedať niektorým kolegom, ktorí sa nehýbali v potravinárstve, že behom pár rokov len v našom regióne Nitra zanikli minimálne 4 mäsokombináty, ktoré zlikvidovali tieto zahraničné obchodné reťazce, že ich tlačili s cenami pod výrobné ceny, a to: Nitra, Nové Zámky, Levice, Dunajská Streda. Bolo to veľmi citeľné a vlastne tu začal úpadok sebestačnosti na Slovensku potravinami. Ďakujem pekne.
V. Veteška, podpredseda NR SR: (2004-05-12):
nasledovať prvé čítanie o návrhu Ústavnoprávneho výboru Národnej rady Slovenskej republiky na vydanie zákona, ktorým sa mení zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov . Návrh zákona ste dostali ako tlač č. 671, návrh na jeho pridelenie výborom máte v rozhodnutí č. 670. Slovo má predseda ústavnoprávneho výboru pán poslanec Drgonec. Prosím, aby uviedol návrh zákona. J. Drgonec, poslanec: Dámy a páni, návrh zákona, ktorý prichádzam prezentovať v mene ústavnoprávneho výboru, rieši jednu čiastkovú otázku, otázku lepšieho zabezpečenia základného práva na prerokovanie veci zákonným sudcom. Je to právo, ktoré sa každému občanovi alebo každej osobe na Slovensku priznáva čl. 48 ods. 1 ústavy. V rámci všeobecného súdnictva sa realizuje prostredníctvom prideľovania vecí cez elektronickú podateľňu, teda cez počítačový systém. Na Ústavnom súde sa podľa zákona o konaní pred Ústavným súdom veci prideľujú prostredníctvom predsedu Ústavného súdu. Je to o výrazne rozdielnom režime zabezpečovania práva na zákonného sudcu. Ústavnoprávny výbor prichádza s návrhom, aby sa rovnaký režim, akým sa prideľujú veci na všetkých súdoch Slovenskej republiky, s výnimkou Ústavného súdu, zaviedol aj na Ústavný súd. Ďakujem pekne za pozornosť.
P. Hrušovský, predseda NR SR: (2003-10-24):
(Hlasovanie.) Prítomných je 125 poslancov, za 118, zdržalo sa 6, nehlasoval 1. Schválili sme uvedené body zo spoločnej správy. Nech sa páči.
V. Veteška, podpredseda NR SR: (2007-03-28):
Na prípravu hlasovania potrebujeme aspoň 5 minút prestávku. Päťminútová prestávka. (Prestávka.) (Po prestávke.)
Glváč, Martin, podpredseda NR SR (2019-06-21):
Ďalší s faktickou poznámkou pán poslanec Číž.
Glváč, Martin, podpredseda NR SR (2019-06-27):
Pán poslanec Zelník.
Pfundtner, Edita, poslankyňa NR SR (2011-06-01):
Ďakujem veľmi pekne. Pán predsedajúci, ja si dovolím upozorniť ctených kolegov na platné znenie rokovacieho poriadku, konkrétne na § 83 ods. 4. Predmetné ustanovenie hovorí, ak v druhom čítaní boli na schôdzi Národnej rady podané pozmeňujúce a doplňujúce návrhy, predsedajúci zabezpečí ich doručenie poslancom. Hlasovanie o návrhoch zo spoločnej správy výborov a o rozdaných návrhoch podaných na schôdzi Národnej rady sa koná najskôr na druhý deň po ich rozdaní. O nedoručení pozmeňujúcich alebo doplňujúcich návrhov alebo o skrátení lehoty rozhodne Národná rada bez rozpravy, ak o to požiada gestorský výbor alebo spoločný spravodajca. Pre vysvetlenie udávam, že v rozprave odzneli pozmeňujúce a doplňujúce návrhy. Všetci sme si mohli všimnúť, že tie pripomienky boli dosť rozsiahle, a napriek tomu, že mám poverenie gestorského výboru dať návrh na skrátenie tejto lehoty, napriek tomu ja navrhujem, aby sme v tomto prípade dodržali rokovací poriadok a o tomto vládnom návrhu zákona hlasovali až zajtra. Ďakujem.
M. Číž, podpredseda NR SR: (2008-07-01):
Teraz má slovo pani poslankyňa Sabolová.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 130, za 72, proti 23, zdržalo sa 27, nehlasovali 8. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Grendel, Gábor, podpredseda NR SR (2023-02-10):
Záverečné slovo, pán spravodajca, nech sa páči.
Fronc, Martin, poslanec NR SR (2012-11-19):
Pán predseda, ja som vás chcel len poprosiť, aby ste prečítali, tak ako pred začiatkom každej schôdze, tých, ktorí sa ospravedlnili na schôdzi. Ďakujem.
P. Hrušovský, predseda NR SR: (2005-06-30):
M. Majdová, poslankyňa: Ďalší návrh. Budeme hlasovať o bode 43 spoločnej správy, ktorý bol vyňatý na samostatné hlasovanie, musím však upozorniť, tento bod sa týka zvyšovania imania v akciových spoločnostiach a pán poslanec Bastrnák predložil lepší pozmeňujúci návrh, kde zostáva zachovaná 51-percentá účasť štátu. Odporúčanie výboru nie je žiadne.
Paška, Pavol, predseda NR SR (2013-09-06):
Faktickú poznámku má pán poslanec Blanár. Končím možnosť sa prihlásiť s faktickou.
Hrušovský, Pavol, podpredseda NR SR (2010-12-14):
Hlasujeme, páni poslanci, o pozmeňujúcich návrhoch, ktoré za skupinu poslancov predložila pani poslankyňa Žitňanská, ktorá rešpektuje názor predsedu poslaneckého klubu a súhlasí s hlasovaním spoločne. (Smiech v sále.) (Hlasovanie.) 141 prítomných, 77 za návrh, 53 proti, 10 sa zdržalo, 1 nehlasoval. Návrh sme schválili. Prosím, ďalší návrh.
Pellegrini, Peter, predseda NR SR (2015-06-30):
Ďakujem veľmi pekne. Na vaše vystúpenie jedna faktická poznámka. Pán poslanec Bobík, nech sa páči.
Laššáková, Jana, podpredsedníčka NR SR (2015-05-27):
Na vystúpenie pána poslanca s faktickými poznámkami páni poslanci Jurzyca a Brocka, končím možnosť prihlásiť sa s faktickými poznámkami. Nech sa páči, pán poslanec Jurzyca.
Jasaň, Viliam, poslanec NR SR (2013-10-23):
Konštatujem, že sme odhlasovali všetky návrhy zo spoločnej správy a z rozpravy, prosím, dajte hlasovať o postúpení návrhu zákona do tretieho čítania ihneď.
Šeliga, Juraj, podpredseda NR SR (2021-03-18):
Ďakujem. Prezentujme sa, prosím, a hlasujme. (Hlasovanie.) Prítomných 128, za 126, proti nikto, zdržali sa 2, hlasovali všetci prítomní. Konštatujem, že sme sa uzniesli, že tento návrh zákona prerokujeme v druhom čítaní. Nech sa páči.
B. Bugár, podpredseda NR SR: (2004-03-03):
Otváram rozpravu o tomto bode programu. Dostal som jednu písomnú prihlášku. Pani poslankyňa Zmajkovičová sa hlási do rozpravy písomne za poslanecký klub Smer. Nech sa páči, máte slovo.
B. Bugár, podpredseda NR SR: (2004-03-11):
Teraz dávam slovo spravodajcovi z gestorského výboru pánovi poslancovi Romanovi Vavríkovi, aby informoval Národnú radu o stanovisku výborov. Nech sa páči. R. Vavrík, poslanec: Vážený pán predsedajúci, vážený pán minister obrany, ctené dámy, vážení páni, dovoľte mi, aby som v stručnosti uviedol správu výborov Národnej rady k prerokúvanému návrhu na rozšírenie priestoru pôsobenia jednotky ozbrojených síl Slovenskej republiky v operácii KFOR na spoločný priestor na Západnom Balkáne (tlač 587). Pán predseda Hrušovský pridelil tento návrh dvom výborom, a to výboru zahraničnému a výboru pre obranu a bezpečnosť, ktorý zároveň určil za výbor gestorský. Oba tieto výbory prerokovali predložený návrh a odporúčajú ho Národnej rade schváliť. Navrhuje sa schváliť uznesenie, dovoľujem si ho uviesť: Návrh uznesenia Národnej rady Slovenskej republiky z dnešného dňa k návrhu na rozšírenie priestoru pôsobenia jednotky ozbrojených síl Slovenskej republiky v operácii KFOR na spoločný priestor na Západnom Balkáne. „Národná rada Slovenskej republiky podľa čl. 86 písm. k) Ústavy Slovenskej republiky vyslovuje súhlas s návrhom na rozšírenie priestoru pôsobenia jednotky ozbrojených síl Slovenskej republiky v operácii KFOR na spoločný priestor na Západnom Balkáne.“ Pán podpredseda Národnej rady, to je všetko zo spoločnej správy dvoch výborov. Prosím vás, aby ste otvorili rozpravu.
Grendel, Gábor, podpredseda NR SR (2023-02-08):
S reakciou na faktické poznámky pán poslanec Martin Fecko.
Hlina, Alojz, poslanec NR SR (2015-09-25):
Ďakujem veľmi pekne. Pán kolega, ja som vám včera aj predvčerom povedal, že to už je obsesia, ale obsesia nie je lichôtka, to je úchylka. Ako si to pozrite Google www.google.com , dajte si obsesia, že čo to je, lebo ako (zasmiatie sa rečníka), pán kolega, nič v zlom, ale však to posúdia iní. No dopadli ste biedne, poslanci SMER-u, keď musíte obhajovať úžerníkov. Dopadli ste biedne, že musíte obhajovať úžerníkov. (Reakcie z pléna.) A, pán Susko, prosím vás pekne, však si pozrite § 13 ods. 3, generálny prokurátor oznamuje predsedovi Národnej rady aj predsedovi mandátovému, že poslanec bol pristihnutý a zadržaný pri trestnom čine a žiada o jeho zadržanie. A však si to pozrite! A ďalší odstavec 4 hovorí, že žiada o vzatie do väzby. No, čiže teraz musí žiadať, teraz musí žiadať GP. No však toto, ale veď ja čítať ešte viem, ja viem. Prosím vás pekne. Ale však veď rečami vášho kolegu by sme mali mať poslaneckú políciu, keď existuje Vojenská polícia, neviem aká polícia, tak by sme podľa asi vášho a, tá nestrannosť by mala byť zaručená osobou generálneho prokurátora. Čiže poslanca môže posúdiť, ten vzťah, že či koná, alebo nie, iba generálny prokurátor, ktorý bol zvolený v Národnej rade. No, no prepáčte. Ak chcete zaviesť systém, lebo podľa mňa taký by mal byť systém, že ten vyšetrovateľ tiež nemôže byť hocikto a ten vyšetrovateľ aj vo Svidníku, aj v Rožňave posúdi tú náležitosť tak, že môže chytiť aj poslanca a môže mať, keď je nezávislý a má vyšetrovať a má tie právomoci, tak aj ono môže. Ja s tým súhlasím. Nech potom preberie zodpovednosť za to, čo urobil, že či to posúdil správne. Prečo, prečo sa lovcom poslancov stáva generálny prokurátor v tomto zákone?
Jurinová, Erika, podpredsedníčka NR SR (2013-12-04):
Ďakujem, pán poslanec. Na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Simon.
M. Číž, podpredseda NR SR: (2007-09-19):
Otváram rozpravu. Do rozpravy, vážené kolegyne, kolegovia, som nedostal žiadnu písomnú prihlášku. Preto sa pýtam, kto sa hlási do rozpravy ústne. Ďakujem. Nikto. Uzatváram možnosť prihlásiť sa do rozpravy. Vyhlasujem rozpravu za skončenú. Ďakujem za prvú časť vystúpenia navrhovateľovi a, samozrejme, aj spravodajcovi. A prerušujem rokovanie o tomto bode programu. Teraz nasleduje druhé čítanie o vládnom návrhu zákona o obchodovaní s tovarom, ktorý možno použiť na vykonanie trestu smrti, mučenie alebo iné kruté, neľudské alebo ponižujúce zaobchádzanie alebo trestanie . Tento vládny návrh zákona ste dostali pred prvým čítaním ako tlač 304 a spoločnú správu výborov máte ako tlač 304a. Opäť teda, pán minister, keby ste v rámci série zákonov, ktoré uvádzate, tento vládny návrh zákona odôvodnili.
Žitňanská, Lucia, poslankyňa NR SR (2018-06-20):
Ďakujem veľmi pekne. Áno, niekedy sú na mieste aj emócie, prečo nie. A aj ja sa chcem poďakovať aj pani poslankyni Cséfalvayovej, že túto debatu na pôdu Národnej rady priniesla svojím návrhom uznesenia. Možno dve poznámky mám. Je úplne jedno, či je niekto podpredseda parlamentu práve teraz na chvíľu, alebo minister na chvíľu alebo poslanec na chvíľu, alebo človek bez akejkoľvek verejnej funkcie. Jednoducho akékoľvek násilie a netolerantné prejavy z dôvodu či už rasy, etnicity alebo presvedčenia, tak jak to hovorí ústava, je neprijateľné a treba ho jednoducho odsúdiť. A ten šík jednoducho musí byť široký, pretože tá moja druhá poznámka sa viaže k tomu, keď si pozrieme výskum robený inštitútom IVO, zamerané na extrémizmus. Po desiatich rokoch prieskum verejnej mienky vo všetkých kategóriách intolerancie voči rôznym menšinám alebo iným ľudom sa jednoducho dramaticky za 10 rokov v tejto spoločnosti zvýšila. A to je vážny signál a tu musím povedať, je, že okrem toho, že s fašistami sa nehlasuje, tak podľa mňa si treba vstúpiť do svedomia a zamyslieť sa aj nad tým, čo robí tá tzv., ja to volám salónna intolerancia, ktorú všetci tak tolerujeme v rámci slobody prejavu. Ja nehovorím, že ju treba kriminalizovať, ale rovnako sa od nej dištancovať, pretože potom to vytvára podhubie pre takéto drastické... (Prerušenie vystúpenia časomerom.)
Hrnčiar, Andrej, podpredseda NR SR (2017-06-14):
Pán poslanec Mizík.
Košútová, Magda, poslankyňa NR SR (2012-07-27):
Ďakujem pekne. Pán predseda, keďže sme hlasovali o všetkých bodoch zo spoločnej správy i o pripomienkach z rozpravy, zákon prerokúvame v skrátenom konaní, otvorte, prosím, rozpravu v treťom čítaní.
Zmajkovičová, Renáta, podpredsedníčka NR SR (2012-07-24):
Pán poslanec Poliačik je ďalším, ktorý má vystúpiť v rozprave. Nie je v sále, stráca poradie. Pán poslanec Mojš, nech sa páči.
Hattas, Marek, poslanec NR SR (2022-12-06):
Ďakujem za slovo. Ja som naozaj veľmi rád, že sme sa v rámci Únie miest Slovenska dohodli, resp. so samosprávami sa dohodla vláda. Treba však ale povedať, že veľká škoda, že až takto neskoro, že vláda si takýmto spôsobom hádže polená pod nohy. Kľudne sme sa mohli venovať úplne iným problémom. V samospráve máme naozaj toho veľmi veľa. Máme neriešenú reformu samospráv ako takú, na ktorú poukazuje aj Únia miest Slovenska už roky rokúce. Máme tu daňový mix. Takže ja som rád, že sme sa v hodinu H dohodli, aspoň na poslednú chvíľu, no je to obrovská škoda, že to riešime takýmto spôsobom. Ale ďakujem.
Záhumenský, Marian, poslanec NR SR (2014-05-16):
Teraz pristúpime k pozmeňovaciemu návrhu pána poslanca Kuffu č. 2 o všetkých troch bodoch spoločne.
Pellegrini, Peter, predseda NR SR (2024-02-13):
Prezentujme sa a hlasujme o bodoch spoločnej správy spoločne, tak ako uviedol pán spravodajca. (Hlasovanie.) Prítomných 134 poslancov, za 77, proti bolo 9, zdržalo sa 48. Konštatujem, že sme tieto body schválili.
J. Horváth, poslanec: (2007-09-04):
Poďme napríklad k tomu obdobiu rokov 2005 – 2006, k tým známym obdobiam pyramídových hier, kedy bývalá poradkyňa pána Kaníka pani Radičová, potom ministerka pani Radičová viedla rezort. Skúste nám, prosím, objasniť ako člen klubu, v ktorom je členka aj pani Radičová, čo sa udialo s firmami Eurotrading Bratislava, Novatrading Košice, Vzdelávacia spoločnosť VS Levice, ktoré získali kontrakt na objem 106 miliónov pri vzdelávacích procesoch cez úrad práce. Skúste nám to objasniť. Ja viem, že tam prebieha trestné konanie, ale možno by ste pomohli, vážnym prístupom by ste možno pomohli objasniť to, aby sme vedeli, akú kontinuitu máte na mysli. Keď hovoríme o kontinuite a odvolávanie sa na obdobia, ktoré boli skvelé, skúste nám, prosím, povedať všetkým, skúste nám to, prosím, v tej reakcii povedať potom, ako to bolo s projektmi. S projektmi z rokov 2005, projektmi podpory vytvárania nových  pracovných miest formou nenávratných paušálnych príspevkov? Ako to bolo v roku 2006 s výzvou na predkladanie projektov na overenie nových aktívnych opatrení na trhu práce, čo sa týkalo podpory vytvárania nových pracovných miest formou nenávratných paušálnych príspevkov? Vtedy sa čerpalo v objeme miliarda celá dve. To znamená celkom slušný objem a bolo by dobre... (Prerušenie vystúpenia časomierou.)
Senko, Ján, poslanec NR SR (2013-12-05):
Pán predseda, vzhľadom k tomu, že hlasovacie zariadenie nevedelo identifikovať moju hlasovaciu kartu, chcem k hlasovaniu číslo..., k tlači č. 770 uviesť, že som bol prítomný a v obidvoch prípadoch som hlasoval za.
Hrnčiar, Andrej, podpredseda NR SR (2018-06-18):
Pán poslanec Farkašovský.
A. Belousovová, podpredsedníčka NR SR: (2008-10-22):
Faktickú poznámku na vystúpenie pani poslankyne Gibalovej má pán poslanec Halecký. Končím možnosť prihlásiť sa s faktickými poznámkami. Pán poslanec Halecký, máte slovo.
Kamenický, Ladislav, poslanec NR SR (2013-12-03):
Dajte teraz, prosím, hlasovať o druhom pozmeňujúcom návrhu poslanca Poliačika.
Kazda, Radovan, poslanec NR SR (2022-09-27):
Pán predseda, vy ste hovorili, že tento, ste položili ako otázku, že či chceme pomôcť Krems... ehm, Kremskému (povedané s pobavením), pánovi Křetínskemu, alebo ľuďom. No takto stavať vec nie je vôbec v poriadku, pretože tento návrh zákona predsa nikomu nepomáha, nie je to niečo, čo by malo pomôcť pánovi Křetínskemu alebo EPH, alebo nejakým ďalším firmám, ktoré ste vy spomínali. Tento zákon práve hovorí o uberaní, takže takto to stavať mi pripadá akože naozaj dosť významne populistické, že či ideme pomôcť nejakému, nejakému majiteľovi nejakej veľkej firmy. Zdokumentujem to aj na tomto, že vy tu kritizujete, že Slovenské elektrárne vyrábajú elektrinu lacno a predávajú draho, že v Lipsku na tom niekto zarobí. No keby sme boli na plyne, vyrábali len na plyne a potrebujeme nakúpiť elektrickú energiu, teda z plynu vyrábame elektrickú energiu a potrebujeme ju dokúpiť, ale v iných krajinách Európskej únie budú populistickí politici, ktorí povedia: „No-no-no, cudzie nechceme, svoje si nedáme“, a budú hovoriť to, čo hovoríte vy teraz. Tak týmto spôsobom vlastne dostaneme sa do totálneho krachu, lebo nikto nám proste elektrinu nepredá, pretože si oni povedia, že my sa odpájame od Lipska a my jednoducho nikomu nič nepredáme a vy, Slovensko, si robte, čo chcete, ste tu v Európskej únii. Takže takto je to s tou solidaritou, ako ju vnímate vy, na rozdiel od toho, ako ju vnímam ja a na základe toho, že sme členom Európskej únie a jednoducho takýmto spôsobom sa obchoduje na burze s elektrinou a keď sa dohodne niečo so slovenskou, so Slovenskými elektrárňami, nejaká fixná cena, tak treba povedať aj to B, že na tom tá firma tratí.
Pčolinský, Peter, podpredseda NR SR (2023-03-21):
Ďakujem pekne. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Tomášovi Lehotskému.
Vážny, Ľubomír, poslanec NR SR (2010-12-10):
Pán predseda aj pán poslanec, je treba naozaj si urobiť proces z toho postupu a tie časové kroky, keď bude rezort zavalený možno 10-, 15-tisíc žiadosťami, možno 20-tisíc žiadosťami do mesiaca. Je to, naozaj treba spracovať 300- tisíc žiadostí, a to si myslím, že budú zmätky, hoci ich neprajem, pretože chcem, aby tá digitalizácia sa narodila vrátane sociálnej pomoci správne a dobre. Ale neprešiel si si, pán poslanec, procesne, čo to znamená. Jednoducho, je to možno mesačne 20-, možno 30-tisíc žiadostí, ktoré bude treba spracovať, a toto vidím veľmi, veľmi problematické. Preto si myslím, že je potrebné sa zamyslieť nad tým, čo hovorím, a skúsiť si pripraviť, koľko ľudí máme, ako to budú absolvovať, ako to budú verifikovať, a uvidíš, že z toho vyjdú problémy, ktoré nepríjemne uškodia najmä vám koalícii a druhotne, samozrejme, digitalizácii televízneho vysielania ako takého. Ďakujem.
Horváthová, Eva, poslankyňa NR SR (2013-05-16):
Ďakujem pekne za slovo. Ja som si po skončení rozpravy uvedomila, že keby ste sa náhodou rozhodli hlasovať o mojom druhom pozmeňovacom návrhu, a teda o našom spoločnom so skupinou poslancov z OĽaN-a, musím vyňať prvý a druhý bod spoločnej správy na osobitné hlasovanie. Ďakujem.
A. Belousovová, podpredsedníčka NR SR: (2010-03-03):
vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Vládny návrh zákona je uverejnený ako tlač 1432 a spoločná správa výborov má tlač 1432a. Prosím ministra výstavby a regionálneho rozvoja Slovenskej republiky pána Igora Štefanova, aby tento vládny návrh zákona odôvodnil. Nech sa páči.
Laššáková, Jana, podpredsedníčka NR SR (2012-06-29):
Pán poslanec Brixi, nech sa páči.
V. Veteška, podpredseda NR SR: (2006-04-20):
Teraz bude reagovať na vystúpenie pána poslanca Bódyho pán Ondriaš a potom ešte budeme pokračovať písomne prihlásenými poslancami do rozpravy. Nech sa páči, pán Ondriaš. K. Ondriaš, poslanec: Ďakujem za slovo. Ja by som dodal k tomu, že ja žiadam hlasovať tak, aby sa hlasovalo o bode 1 osobitne, o bodoch 2, 3, 4 spoločne, o bode 5 osobitne a o bodoch 6 a 7 spoločne.
Sólymos, László, minister životného prostredia SR (2017-05-10):
Ja len veľmi krátko. Ďakujem pekne. V žiadnom prípade nejde o to, aby sme niekomu niečo zjednodušili. Alebo ide o to, aby sme zjednodušili veci, ale aby to išlo na úkor životného prostredia, to v žiadnom prípade. Jedná sa len o to, aby sa definovali osobitné podmienky pre stavebníka a následne aj pre prevádzkovateľa prevádzky, lebo doteraz z praxe boli proste také poznatky, že to nebolo úplne jednoznačne a tým pádom dochádzalo a prichádzalo k daným problémom. To znamená, nejedná sa o to, že by sme niečo robili, aby sme niečo chceli obchádzať, ale robíme to preto, aby sme niekedy aj veci nejakým spôsobom dali do poriadku a zjednodušovali. Ďakujem pekne.
Kollár, Boris, predseda NR SR (2023-03-16):
Nech sa páči.
Hlina, Alojz, poslanec NR SR (2014-02-05):
Ďakujem veľmi pekne. Jak to povedať? Pani kolegyňa, aj ten váš, lebo bolo to predstavené ako balík zákonov, aj spolupredkladateľ, čiže v tomto kontexte, ja som nevystúpil v predchádzajúcich, ja som to tak, tak nejako vnímal. A ja, len jako to kde je inde možnosť, i keď možno je aj inde možnosť, ale kde, v kuloároch, na chodbe? Niektoré veci si musíme povedať, keď skutočne to chceme. A viete a vy zohrávate veľkú úlohu aj v tom a zohráte ju a ja vám to prajem, že ako sa možno krajina bude, ale na vás bude záležať, ja vám chcem pomôcť v tom, že aby ste chytili hĺbku do očí, aby z toho išla fakt aj, aj veriť tomu. Nechajte tých ľudí, už deklarácií, už skutočne majú aj právo na to. Preto by som bol, preto som si dovolil tú poznámku, že buďme, buďme konzistentní – aj opozícia – buďme konzistentní, buďme tvrdí, buďme dôslední a dajme im to, nakladajme im, zlomíme ich. Ale pokiaľ budeme v niektorých veciach tak ľahko odhaliteľní a v niektorých veciach, ja nehovorím teraz, niečo, ale nebudem to tu pitvať. Nedávajme im zámienku, poučme sa, zlepšime sa, máme aj trošku času ešte, ale takto to neurobíme. No naozaj to neurobíme. Rozložia nás na drobné, vysmejú nás, nebude to fungovať. Ja v dobrom, práve preto, že za to stojíte, aby som vám to povedal a možno aj takýmto spôsobom. A viem, že sa to možno aj vás dotklo, ale aj to je politika. Podľa mňa je to férovejšie, ak by som to trúsil, trúsil po... Kade-tade. Preto som to mal chuť povedať. A do budúcna z toho, poučme sa. Ďakujem.
Košútová, Magda, poslankyňa NR SR (2013-11-28):
Ďakujem pekne za slovo, pani predsedajúca. No, pán poslanec, nenachádzam slov, ktorými by som vyjadrila pohoršenie nad tým, ako sa opovažujete posudzovať človeka, ako sa opovažujete si uzurpovať tým právo, že budete hodnotiť iného poslanca, v tom, či je alebo nie je odborník, či môže alebo nemôže spravovať zákon, v tom, či rozumie tomu, čo predkladá alebo či vie alebo nevie čítať. Prepáčte, divadlo, ktoré ste tu predviedli, nedosahuje ani úroveň kočovného bábkového divadla z minulého storočia. Vidím, že sme vo výbore pre pôdohospodárstvo a životné prostredie urobili veľkú chybu, keď sme vás nepoprosili o to, aby ste tento zákon išli spravodajcovať vy.
P. Paška, predseda NR SR: (2008-11-28):
(Hlasovanie.) 138 prítomných, 83 za, 53 proti, 1 sa zdržal, 1 nehlasoval. Návrh sme postúpili do tretieho čítania. Sme v treťom čítaní . A otváram rozpravu. Pýtam sa, či chce niekto využiť možnosť a prihlásiť sa, aby navrhol legislatívne alebo technické opravy. Nie. Vyhlasujem rozpravu v treťom čítaní za skončenú.
Mačicová, Zdenka, poslankyňa NR SR (2024-04-18):
Pán predsedajúci, hlasovali sme o všetkých pozmeňujúcich návrhoch. Podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Pellegrini, Peter, predseda NR SR (2015-02-04):
Prezentujme sa a hlasujme o návrhoch pána spravodajcu. (Hlasovanie.) Prítomných 138 poslancov, za 113 poslancov, zdržalo sa 25. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na jeho prerokovanie v druhom čítaní. Teraz poprosím pána spravodajcu, pána poslanca Tibora Glendu, aby uvádzal hlasovanie o bode číslo 15 schváleného programu, tlač 1279, vládny návrh zákona, ktorým sa mení a dopĺňa zákon č. 90/2008 Z. z. o európskom zoskupení územnej spolupráce. Ide o druhé čítanie. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov , tlač 1279.)
P. Minárik, poslanec: (2009-12-04):
Dámy a páni, my sme to napísali tak, ako kebyže tu tá novela nebola, aby sme ukázali ten rozdielny prístup, aký máme k veci, oproti prístupu, ktorý sem vtlačilo takým pokútnym spôsobom ministerstvo financií. Samozrejme, že ak to postúpite do druhého čítania, bude sa musieť s tým prístupom ministerstva financií nejako táto snemovňa vysporiadať, ale to, ak dáte návrhu šancu, nie je žiaden problém. Dámy a páni, a ešte si myslím, že nemáte žiaden dôvod v tejto veci v otázke svedomia sa správať koalične, pretože toto si ponesiete so sebou celý život. Ako ste rozhodli? Koľko životov ste zničili? To si ponesiete, aj keď verím, že minule veľká väčšina z vás bola oklamaná. Naozaj to, ako to ministerstvo financií prinieslo na výbor a ako to tam zaradilo a ako sa to tu schválilo, mi dáva presvedčenie, že veľká väčšina z vás nevedela, čo spôsobila. Dámy a páni, máte okrem toho ešte jednu veľkú inú šancu. Koaličná dohoda vyprší, ak to pustíte do druhého čítania, v tom ďalšom rokovaní budete úplne, ale úplne slobodní.
P. Frešo, poslanec: (2009-02-12):
A čo sa týka eura, to je taká otrepaná pesnička, že vy ste vlastne zaviedli euro. Vy veľmi dobre viete, že tesne po nástupe súčasnej vlády bola situácia, kedy premiér, ktorý sa vajatavo vyjadroval k euru, dokonca ho spochybňoval, vďaka padajúcemu kurzu koruny musel tento záväzok prijať. Ja si myslím, že to je pre Slovensko správne a rovnako si myslím, že je pre Slovensko správne, keď sa dnes bavíme o riešení hospodárskej krízy, o konkrétnych zákonoch, o návrhoch, ktoré predložila pani poslankyňa Radičová. Ale nemyslím si, že je správne, keď si tu skúšate propagandu, ktorú ste mohli urobiť v riadnom bode schôdze a toho ste sa veľmi, veľmi báli. A to, myslím si, že je hanba.
Nicholsonová, Lucia, podpredsedníčka NR SR (2016-04-22):
Aj my ďakujeme, pán poslanec. Na vaše vystúpenie chce vo faktickej poznámke reagovať jedenásť pánov poslancov a poslankýň. Ako prvý dostane slovo pán poslanec Dušan Jarjabek. Nech sa páči.
Shahzad, Silvia, poslankyňa NR SR (2018-10-24):
Ďakujem. V rozprave vystúpili dvaja poslanci, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2013-10-23):
S reakciou, nech sa páči, Arpád Érsek.
Laššáková, Jana, podpredsedníčka NR SR (2014-07-10):
Pán poslanec Brocka, nech sa páči.
Glváč, Martin, podpredseda NR SR (2018-05-25):
Ďakujem. Vyhlasujem všeobecnú rozpravu za skončenú. Pán navrhovateľ? Asi nie. Spravodajca? Nie. Prerušujem rokovanie o tomto bode programu. Vyhlasujem dvojminútovú prestávku, pokračovať budeme hlasovaním 11.03. (Prestávka.) (Po prestávke.)
Grečková, Lea, poslankyňa NR SR (2013-10-16):
Pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fecko, Martin, poslanec NR SR (2012-07-03):
Ďakujem. Pán kolega, myslím si, že povedal som to v rozprave, ja si myslím, to, čo som tam podal, že je to aj v zákone o reklame. To znamená, že chceme to tam mať. Pretože na prvých plagátoch a letákoch, ktoré vidíte v cestovke, sú tie hypersumy, hej, ktoré tam existujú, a to je tá reklama, ktorá to robí. Toľko z mojej strany. Ďakujem.
Hrnčiar, Andrej, podpredseda NR SR (2018-11-21):
Pán poslanec Mizík.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 137, za 126, 5 sa zdržalo, 6 nehlasovalo. Konštatujem, že sme tento návrh schválili. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 564/2001 Z. z. o verejnom ochrancovi práv. Je to tlač 1354, bod 33 schváleného programu. Dávam slovo spoločnej spravodajkyni z výboru pre ľudské práva a národnostné menšiny pani poslankyne Kataríne Hatrákovej, aby hlasovanie uvádzala. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 564/2001 Z. z. o verejnom ochrancovi práv v znení neskorších predpisov a ktorým sa menia a dopĺňajú niektoré zákony , tlač 1354.)
Zemanová, Anna, poslankyňa NR SR (2023-05-24):
Podpísaní poslanci, 31 poslancov Národnej rady Slovenskej republiky podávame týmto podľa § 85 ods. 3 zákona Národnej rady Slovenskej republiky č. 350/1996 Z. z. o rokovacom poriadku návrh na opakovanie druhého čítania k návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov. Navrhujeme predsedovi Národnej rady, aby sa Národná rada Slovenskej republiky uzniesla, že uvedený návrh zákona prerokuje len na schôdzi Národnej rady podľa § 85 ods. 4 písm. c). Návrh odôvodňujeme potrebou vykonania legislatívnych úprav formou pozmeňujúceho návrhu, ktorou je predložený v opakovanom druhom čítaní, ide vlastne o kolíziu, ktorú si všimla parlamentná legislatíva v rámci schválených návrhov, tak aby ten návrh bol v prípade schválenia v poriadku. Ďakujem pekne.
J. Slabý, poslanec: (2007-06-21):
V rozpore s platným návštevným poriadkom, samozrejme, vy to zrejme nejakým spôsobom môžete riešiť, lebo existuje návštevný poriadok Národného parku Poloniny. Pokiaľ viem, tak z toho svojho konania ste sa nikde nemuseli zodpovedať, ale to nie je môj problém. Mám dojem, že aj nejaké správne konanie, ktoré malo byť alebo bolo, bolo pozastavené. Ale k tomu som chcel vlastne týmto prísť, keď od včera počúvam o tom, ako bránime občanom v prirodzenom voľnom vstupe do lesa. Čiže, tu je fakticky ukázané, čo si vy pod týmto predstavujete. Pre budúcnosť vám môžem odovzdať aktuálny návštevný poriadok Národného parku Poloniny, aby ste pri návšteve východu nemuseli, tak ako vy hovoríte, ako iní občania, tento poriadok prácne zháňať. Sú tu presne vymedzené a na mapke ukázané cesty, ktorými sa môže chodiť aj na bicykloch. Tá mapka, dovolím si ju uviesť, v jednej časti uvádza cyklotrasy. Uvádza navyše zoznam cykloturistických trás v Národnom parku Poloniny. Takisto uvádza aj vzory normalizovaného označenia cykloturistických trás a turistických chodníkov, kde napríklad cyklistická značka, aby ste do budúcna nemali s tým problém, sú to tvarové značky a smerové tabule, kde na bielom poli je vyobrazený znak C alebo cyklista a znak C, a potom už sú, samozrejme, bežné modifikácie červená, modrá, zelená a žltá. Čiže, ak tento materiál potrebujete, do budúcna vám môžem dať k dispozícii. Ale do budúcna by som vás chcel poprosiť, keď budete užívať znova pekné príjemné chvíle v sedle vášho bicykla, k čomu vám, samozrejme, prajem veľa zdravia a šťastia, skúste postupovať v zmysle platných predpisov. Ďakujem. (Potlesk.)
Bugár, Béla, podpredseda NR SR (2019-11-27):
Na vystúpenie pána poslanca jediná poznámka faktická, pán poslanec Mihál, nech sa páči.
Šimečka, Michal, podpredseda NR SR (2023-12-19):
Pán minister, páni poslanci, poprosím vás, keď už sa teda musíte rozprávať, tak aspoň v tichosti.
Hrušovský, Pavol, podpredseda NR SR (2010-12-10):
Otváram rozpravu. Do rozpravy sa nehlási nik z prítomných poslancov. Vyhlasujem ju za skončenú. Pristúpime k hlasovaniu o návrhu skupiny poslancov na vydanie zákona o sociálnych službách s odporúčaním gestorského výboru...
V. Veteška, podpredseda NR SR: (2003-03-06):
Ľ. Lintner, poslanec: Ďakujem vám, kolegovia, ktorí ste ocenili, aj keď, samozrejme, by som možno o voľačo vyššie si to cenil, keby z koalície niekto v tom zmysle, ako ste vy z opozície vystúpili. Ja som svoje slová dával úprimne. (Potlesk.) Pani poslankyňa Sabolová, môžem vám povedať, že som urobil všetko. Všetko. Ja som sa ako novinár dostal do pozície, že už som nevidel, ako ďalej, preto som sa rozhodol pri tej ponuke ísť do politiky. A to, že používam novinársky slovník, no tak 30 rokov sa pohybujem v tomto priestore, takže iste, to som si uvedomil aj pri nedeľňajšej debate s pani Martinákovou, že mi vyčítala, že teraz už nie sme novinári, teraz sme už v reálnej politike. To znamená, keď sme v reálnej politike, to už máme strkať hlavu do piesku, to už nemáme poukazovať na veci a tak ďalej? A čo sa týka koaličnej rady, ja som bol, na koaličnej rade som hovoril o týchto veciach. Ja som hovoril, hovoril. Ďakujem pekne.
Fronc, Martin, poslanec NR SR (2014-06-06):
V rozprave vystúpil jeden poslanec, nebol podaný žiaden procedurálny návrh, preto, pán predseda, prosím, dajte hlasovať o tom, že podľa § 73 ods. 3 písm. c) zákona o rokovacom poriadku prerokujeme návrh zákona v druhom čítaní.
Kotleba, Marian, poslanec NR SR (2020-07-08):
Pani poslankyňa Lexmann, hovoríte, že robíte pre ďalšie generácie. Samozrejme, len dúfam, že myslíte generácie detí občanov Slovenskej republiky a nie imigrantov natlačených Bruselom. A, Milan Uhrík, tebe sa chcem v mene celého slovenského národa poďakovať za nekompromisnú obhajobu slovenských národnoštátnych záujmov v Bruseli. Ďakujeme ti.
Kolíková, Mária, poslankyňa NR SR (2023-12-08):
... je proste obludnosť. Tak na to upozorňujem.
P. Hrušovský, podpredseda NR SR: (2002-02-01):
(Hlasovanie.) 94 prítomných, 53 za, 10 proti, 23 sa zdržalo, 8 nehlasovalo. Návrh sme schválili.
Pado, Martin, poslanec NR SR (2011-02-09):
Ďakujem pekne. Poprosím aby to boli tie dve minúty, teda. Ja som hovoril, ďakujem pekne všetkým, ktorým sa vyjadrili bez rozdielu, či to bolo pozitívne alebo negatívne. Ja hovorím o nekonaní verejného sektora. Verejného sektora od roku 2005. Prvýkrát bola informácia o tom, čo sa v Devínskej Novej Vsi deje alebo o tých problémoch zverejnená v Lampárni 4. 5. 2005. Pán Harman si kúpil zbraň podľa informácií z Policajného zboru 5. 5. 2005, teda druhý deň po tom. Môžem vám prečítať to, čo bolo na internete v Devínskej Novej Vsi, kde ľudia majú právo hovoriť o svojich problémoch, kde miestna časť Devínska Nová Ves písala, aby informovali o problémoch, ktoré sú. Môžem to hovoriť, kľudne. Budem mať na to ako predkladateľ dosť času. Prečítam vám to. Opakujem ešte raz. Keby konali tí, ktorí konať mali, možno by k tomu nebolo došlo. Ak by tá rodina, ktorá bola problémová, v danej bytovke nežila, iste by ten trestný čin sa nestal. To po prvé. Po druhé. Pán poslanec Přidal, pomôžem si štatistikou z Českej republiky, aby som nehovoril o našich domácich. Trestné činy so zbraňou v ruke v určitom roku 3 758, z toho so strelnou zbraňou 855, s legálne držanou strelnou zbraňou 92. Osemsto päťdesiatpäť bez deväťdesiatdva je koľko? A keď sa bojíte, keď si myslíte, že sa bojím o psychotesty, absolvoval som nie jeden, nemám s tým problém a jeden z návrhov, ktorý som ponúkal, je ten, aby každý, kto má právo držať zbraň alebo nosiť zbraň, krátku guľovú zbraň, absolvoval každé dva alebo každé tri roky psychotesty. Ja mám právo nosiť guľovú zbraň, nielen vlastniť. To znamená, že keby som sa bál, tak to nebudem navrhovať. A nebojte sa o moje psychické zdravie. Ďakujem.